Tsala Treetop Lodge Plettenbergbay resensie - Mooi Leefstyl
Tsala Treetop Lodge is geleë tussen Knysna en Plettenbergbaai. Seker een van die vyf-stêr hotelle in Suid-Afrika met die beste uitsig. Dit is die perfekte luukse wegbreek plek vir paartjies of families wat opsoek is om iets anders as die normale hotel te beleef.
Die verwelkoming:
Dit was 'n vyf en half uur ry vanaf Kaapstad tot by Tsala Treetop Lodge. Ons was so vriendelik en professioneel verwelkom dat ons skoon vergeet het van ons lang rit. Onmiddellik het ons welkom gevoel en was gereed om te ontspan. Ons wou die tyd by hierdie unieke wegbreek plek geniet. Soos jy loop na die ontvangs is jy omring deur bome, plante en water. Al wat jy hoor is die getjilp van die voëls.
Die Afrika geïnspireerde argitektuur, dekor en die hout, steen en glas struktuur gee vir jou daardie binne, buite gevoel en laat jou een voel met die natuur buite. Hulle is vyfstêr gegradeer deur die Tourism Grading Council of South-Africa.
10 Privaat suites en 6 Villa's:
Suite nommer 1:
Ons het in Suite Nommer Een gebly en dit is 'n vreeslike mooi en rustige loop op 'n hout brug vanaf die ontvangs na jou Suite toe. Megan het ons mooi gewys presies wat waar is in ons suite en daar was ook 'n bottel wyn en vinger-happies om ons te verwelkom. Klein detail soos dit is wat ons wegbreek by Tsala Treetop Lodge ekstra spesiaal gemaak het. Ons het sommer onmiddellik in ons swemklere gespring en in die swembad afgekoel met 'n heerlike glas wyn en 'n uitsig wat jy definitief nie elke dag sal sien nie.
Beskrywing van die suites:
Omring deur die natuur:
Aandete by Tsala Treetop Lodge:
Ons het aandete geniet op ons eerste aan by Tsala Treetop Lodge. Dit was 'n lekker warm aand gewees. Ons was bevoorreg om buite onder die bome te sit. Kon ons die laaste bietjie van die sonsondergang te geniet.
Op die plaas waar Tsala Treetop Lodge geleë is, wat deel is van Hunter Hotels is daar nog 'n restaurant genoem Zinzi. Ons het nie daar geëet nie, maar het wel na hulle spyskaart gaan kyk en dit het heerlik gelyk. Op ons volgende besoek aan Plettenbergbaai sal ons definitief 'n ete gaan geniet by Zinzi. Dit kyk uit oor 'n groen grasperk en pragtige dam. Pak vir jou stapskoene in en geniet 'n heerlike stappie op Hunter Hotels se gronde. Geniet die verskillende plante en ook diere wat jy op jou pad sal sien.
Hunters Country House:
Plekke om te besoek:
Tydens ons besoek het ons ook Monkeyland en Birds of Eden besoek. Lees meer oor ons besoek aan die parke op Mooi Leefstyl deur hier te klik.